kalixlouiis/myanmar-wikipedia-corpus huggingface dataset:
အသိအမှတ်ပြုခံရမှု ဓာတုလက်နက်များ ပပျောက်ရေး ကြိုးပမ်းအားထုတ်မှုများအတွက် ၂၀၁၃ ခုနှစ်တွင် နိုဘယ် ငြိမ်းချမ်းရေးဆု ချီးမြှင့်ခံခဲ့ရသည်။
အဖွဲ့နှင့်မြန်မာ မြန်မာနိုင်ငံသည် ဓာတုလက်နက်တားဆီးပိတ်ပင်ရေး စာချုပ် (Chemical Weapons Convention-CWC)ကို ၁၉၉၃ ခုနှစ်တွင် လက်မှတ်ရေးထိုးခဲ့သည်။
၂၀၁၅ ခုနှစ် ဇူလိုင်လ ၈ ရက်တွင် စာချုပ်တွင် အတည်ပြု ပါဝင်လာခဲ့ပြီးနောက်၊၁၉၁ နိုင်ငံမြောက် စာချုပ်ဝင် နိုင်ငံ ဖြစ်လာခဲ့သည်။
thumb|Mt. Tarumae Lava Dome and Fumaroles တရုမအဲတောင် (樽前山, Tarumae-zan) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ရှိခိုဆွတ် - တိုယအမျိုးသားဥယျာဉ်နယ်မြေအတွင်း တည်ရှိသည့် တောင်တစ်ခု ဖြစ်သည်။
ဤတောင်သည် ချိတိုဆဲမြို့နှင့် တိုမခိုမအိမြို့တို့၏ အနီးတွင် တည်ရှိပြီး ၎င်းမြို့နှစ်မြို့မှ ရှင်းလင်းစွာ မြင်ရသည်။
ရှိခိုဆွတ်ရေကန်၏ ကန်ဘောင်ပေါ်တွင် တည်ရှိနေသည့် တောင်လည်း ဖြစ်သည်။
တရုမအဲတောင်သည် အမြင့် ၁၀၄၁ မီတာ ရှိကာ လှုပ်ရှားနေသည့် မီးတောင်တစ်ခု ဖြစ်သည်။
ပေါက်ကွဲမှုများ 150px|Mount Tarumae erupting in 1909. အနီးဆုံးကာလ ပေါက်ကွဲမှုသည် ၁၉၈၂ ခုနှစ်တွင် ဖြစ်ပါားခဲ့သည်။
ယခင်အဓိကပေါက်ကွဲမှုများသည် ၁၆၆၇၊ ၁၇၃၉ နှင့် ၁၉၀၉ ခုနှစ်တို့တွင် ဖြစ်ပွားခဲ့သည်။
၁၆၆၇ နှင့် ၁၇၃၉ တို့တွင် ပေါက်ကွဲမှုများသည် ဤတောင်၏ လက်ရှိပုံသဏ္ဌာန်ကို ဖြစ်ပေါ်စေခဲ့သည်။
အခြားသော ပေါက်ကွဲမှုများအနေဖြင့် ၁၉၁၉ - ၂၁, ၁၉၂၃, ၁၉၂၆, ၁၉၃၃, ၁၉၃၆, ၁၉၄၄, ၁၉၅၁, ၁၉၅၃ - ၅၅, ၁၉၇၈ ခုနှစ်တို့တွင် ပေါက်ကွဲခဲ့သည်။
ဤတောင်သည် "A" အဆင့်ရှိ မီးတောင်ဖြစ်ကာ မဝေးသောကာလတွင် ပေါက်ကွဲနိုင်ခြေ ရှိနေသည်။
ဟော့ကိုင်းဒိုးသဘာဝအထိမ်းအမှတ်နေရာ ဟော့ကိုင်းဒိုးသဘာဝအထိမ်းအမှတ်နေရာအဖြစ် သတ်မှတ်ခြင်း ခံခဲ့ရသည်။
ဤတောင်သည် တောင်တက်သမားများအကြားတွင် လူကြိုက်များပြီး တက်ရလွယ်သည်။
တောင်တက်သူများအနေဖြင့် ခုနစ်ခုမြောက်ဘူတာမှတဆင့် တက်ရောက်ရမည် ဖြစ်သည်။
တောင်ပေါ်မီတောင်ဝသို့ ရောက်ရှိရန် တစ်နာရီကြာမြင့်သည်။
ရုပ်ပုံများ ပြင်ပလင့်များ Tarumaesan - Japan Meteorological Agency - Japan Meteorological Agency Tarumae Volcano - Geological Survey of Japan ကိုးကား ကဏ္ဍ:ဂျပန်နိုင်ငံရှိ တောင်များ။
ခင်လေးနွယ် (၃၀ ဧပြီ ၁၉၈၂ မွေးဖွား) သည် မော်ဒယ်၊ သရုပ်ဆောင်နှင့် စီးပွားရေးသမားတစ်ဦးဖြစ်သည်။
DVD ခေတ်က ရုပ်ရှင်များ၊ သီချင်းများတွင် မကြာခဏတွေ့ရလေ့ရှိသော သူမသည် အနုပညာအလုပ်ကို ရပ်နားထားပြီဖြစ်သည်။
အစောပိုင်းကာလ ခင်လေးနွယ်ကို ဧပြီ ၃၀၊ ၁၉၈၂ ခုနှစ်တွင် မိုးကုတ်မြို့၊ မန္တလေးတိုင်းဒေသကြီးတွင် မွေးဖွားခဲ့သည်။
သူမသည် လီဆူတိုင်းရင်းသူဖြစ်ပြီး တိုင်းရင်းနာမည်မှာ "ရိမ်ချိန်"ဖြစ်သည်။
အနုပညာလောကထဲကို မော်ဒယ်အနေဖြင့် စတင်ဝင်ရောက်လာခဲ့ပြီးနောက်တွင် သီချင်းဗီဒီယိုများနှင့် ရုပ်ရှင်များစဝင်လာကာ အောင်မြင်လာခဲ့သည်။
သူမသည် ဆယ်စုနှစ်တစ်ခုကြာပြီးနောက် စီးပွားရေးဘက်ကို အားစိုက်ထုတ်ခဲ့ကာ ၂၀၁၇ နောက်ပိုင်းတွင် အနုပညာအလုပ်ကို ရပ်နားခဲ့သည်။
စီပွားရေး စက်တင်ဘာ ၉ ရက် ၂၀၁၆ တွင် ခင်လေးနွယ်သည် သူမ၏သူငယ်ချင်းများနှင့် အဝတ်အထည်ဆိုင် "KAY Fashion & Fabric House"ကို စတင်ဖွင့်လှစ်ခဲ့သည်။
ထိုနောက် ဆိုင်ခွဲ"KAY Fashion & Fabric House 2"ကို ဒီဇင်ဘာ ၁၁ ၊ ၂၀၁၇ တွင် ဖွင့်လှစ်ခဲ့ပါသည်။
ခင်လေးနွယ်သည် စီပွားရေးဘက်စတင်အခြေချလာသည်နှင့်အမျှ အနုပညာအလုပ်ကို တစ်ဖြည်းဖြည်း ရပ်နားကာ စီးပွားရေးကိုသာ ဦးစားပေးလုပ်ဆောင်ခဲ့သည်။
သူမှာတွင် "Plants By Things4u" ဆိုတဲ့ အပြင်ဆိုင်လေးတစ်ဆိုင်ရှိပါသည်။
မေလ ၅ ရက် ၂၀၂၂ တွင် "လီဆူရွာ" အမည်ရှိ စားသောက်ဆိုင်ကို ပြင်ဦးလွင်မြို့၌ စတင်ဖွင့်လှစ်ခဲ့ပြီးနောက်တွင် "လီဆူရွာ" အမည်ရှိ ကော်ဖီကိုစတင်ထုတ်လုပ်ဖြန့်ဖြူးခဲ့သည်။
ယခုတွင် သူမသည် ကော့သောင်းရှိ သူမ၏ အမျိုးသားဟော်တယ်လုပ်ငန်းကို ကူညီလုပ်ကိုင်နသည်။
ရုပ်ရှင်ဇာတ်ကားများ ဇာတ်ကားများ စဉ် ဇာတ်ကားအမည် ဒါရိုက်တာ သရုပ်ဆောင်များ မှတ်ချက် ၁မျှော်လင့်ခြင်းအခြားတဖက်ကိုဇော်(အာရုံဦး) ၂ ဇယားရိုက်တဲ့စရိုက် မိုးအောင် ၃ သိင်္ခါရသီချင်းတစ်ပုဒ် ၄အသဲကွဲအောင်လက်မှတ် ၅ကျွန်မသမတ်စျေးကြီးကြီးအောင်ဗိုပါဝါ ၆ နှလုံးသားလဲလှယ်ပွဲ ကိုဇော်(အာရုဏ်ဦး) ၂၀၀၉ ကိုးကား ပြင်ပလင့်ခ်များ ကဏ္ဍ:၁၉၈၂ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ အမျိုးသမီး သရုပ်ဆောင်များ။
ပိဆဲနိုင်းတောင် (ピセナイ山, Pisenai-yama) သည် ဂျပန်နိုင်ငံ၊ ဟော့ကိုင်းဒိုးကျွန်းရှိ ဟိဒခတောင်များတွင် ပါဝင်သည့် တောင်တစ်ခု ဖြစ်သည်။
ယမိဇိုတောင် (八溝山やみぞさん) သည် ဂျပန်နိုင်ငံ၊ ဖုခုရှိမစီရင်စုနှင့် အိဘရခိစီရင်စုတို့တွင် ဖြန့်ကျက်တည်ရှိနေသည့် တောင်တစ်ခု ဖြစ်သည်။
ဤတောင်သည် အိဘရခိစီရင်စုတွင် အမြင့်ဆုံးတောင် ဖြစ်သည်။
သွားရောက်မှု ဤတောင်သည် အောက်တွင်ဖော်ပြထားသည့် ဘတ်စကားမှတ်တိုင်များနှင့် နီးသည်။
ဘတ်စကားမှတ်တိုင်မှ ၂ နာရီခန့်လမ်းလျှောက်ပါက တောင်သို့သွားရာ ဂိတ်ပေါက်သို့ ရောက်ရှိမည် ဖြစ်သည်။
Ibaraki Kotsu - Jaketsu bus stop For Hitachi-Daigo Station via Shimonomiya Station. ကိုးကား ကဏ္ဍ:ဂျပန်နိုင်ငံရှိ တောင်များ။
ပစ်ရှိရိတောင် (ピッシリ山, Pisshiri-zan) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟိုရိုခနိုင်းမြို့နှင့် ဟဘိုရိုမြို့တို့၏ နယ်နိမိတ်ပေါ်တွင် တည်ရှိသည့် တောင်ဖြစ်သည်။
ဤတောင်သည် တဲရှိအိုတောင်တန်းများတွင် ပါဝင်ပြီး၊ ထိုတောင်တန်းများထဲတွင် အမြင့်ဆုံးလည်း ဖြစ်သည်။
ကိုးကား Geographical Survey Institute ကဏ္ဍ:ဂျပန်နိုင်ငံရှိ တောင်များ။
ဆန်းတိုးတောင် (三頭山, Santō-zan) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟော့ကိုင်းဒိုးမြို့တွင် တည်ရှိသည့် တောင်တစ်ခု ဖြစ်သည်။
ဤတောင်သည် တဲရှိအိုတောင်တန်းများတွင် ပါဝင်သည်။
တဲရှိအိုတောင်တန်းများထဲတွင် ဒုတိယမြောက် အမြင့်ဆုံးတောင် ဖြစ်သည်။
အုချိအိချိတောင် (ウチイチ山, Uchiichi-yama) သည် ဂျပန်နိုင်ငံ၊ ဟော့ကိုင်းဒိုးကျွန်းတွင် ရှိသည့် တောင်တစ်ခု ဖြစ်သည်။
ဤတောင်သည် ဟိဒခတောင်တန်းများတွင် ပါဝင်သည်။
မချိနဲတောင် (待根山, Machine-yama) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ရှင်းတိုဆွတ်ခဝမြို့နှင့် တိုးဘဲဆွတ်မြို့တို့၏ နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။
ဤတောင်သည် ခဘတိုတောင်တန်းများတွင် ပါဝင်သည်။
အမည်နာမ ဤတောင်၏ အမည်သည် အအိနုဘာသာစကားမှ ဆင်းသက်လာသည်။
ဆန်းတောင် (千ヶ峰, Sen-ga-mine) သည် ဂျပန်နိုင်ငံ၊ ဟယောဂေါ့စီရင်စု၊ ခမိခဝမြို့နှင့် တခမြို့တို့၏ နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။
အမြင့် ၁၀၀၅.၂ မီတာ (၃၂၉၈ ပေ) ရှိသည်။
ဤတောင်သည် ခဆဂတယမ - ဆန်းဂမိနဲစီရင်စုအမျိုးသားဥယျာဉ်၏ အဓိကကျသည့် နေရာတစ်ခု ဖြစ်သည်။
အကြောင်းအရာ ဆန်းတောင်သည် ချူူးဂိုခတောင်တန်းများတွင် ပါဝင်သည်။
ဤတောင်သည် တောင်တန်း၏ အရှေ့ဘက်ဆုံးအပိုင်းတွင် တည်ရှိသည်။
တောင်၏ အမည်နှင့်ပတ်သက်၍ နှစ်မျိုးကွဲပြားစွာ နားလည်ထားကြသည်။
တစ်မျိုးမှာ တောင်ထိပ်ပေါင်းများစွာရှိသည့်အတွက် တောင်၏ ပုံပန်းသဏ္ဌာန်မှ ဖြစ်ပေါ်လာသည်ဟု ဆိုကြသည်။
ဂျပန်ဘာသာစကားဖြင့် "ဆန်း" (sen) သည် "ထောင်" ဟု အဓိပ္ပါယ်ရှိသည်။
ဤရှင်းလင်းချက်သည် ယုံကြည်ရန် ခက်ခဲသည်။
အခြားအမည်နှင့်ပတ်သက်၍ ရှင်းလင်းချက်တစ်ခုမှာ Xian အတွက် တောင််ဖြစ်သည်ဟု ဆိုသည်။
Xian (仙) ကို "ဆန်း" ဟု အသံထွက်သည်။
တောင်တက်လမ်း တောင်ထိပ်သို့ တက်ရောက်နိုင်သည့်လမ်ကြောင်း သုံးခု ရှိသည်။
မိတနိလမ်နှင့် အိဝဇရှင်းလမ်းသည် ရှင်းခိဘတ်စကားများ၏ ခဒိုခုရဘတ်စကားမှတ်တိုင်မှ စတင်သည်။
ဤလမ်ကြောင်းသည် ၂ နှာရီခွဲခန့် ကြာမြင့်သည်။
အခြားလမ်းကြောင်းတစ်ခုမှာ အိချိနရလမ်ကြောင်း ဖြစ်သည်။
ဤလမ်းကြောင်းသည် တန်းဂျိဘတ်စကားမှတ်တိုင်မှ စတင်ပြီး ၃ နာရီခန့် ကြာမြင့်သည်။
သွားလာမှု Kadokura Bus Stop of Shinki Bus Tanji Bus Stop of Shinnki Bus ရုပ်ပုံများ ကိုးကား ကဏ္ဍ:ဂျပန်နိုင်ငံရှိ တောင်များ။
"တိုင်းလွယ်" ၏ အဓိပ္ပါယ်မှာ “‌တောင်ပေါ်ရှမ်း” ဟူ၍ဖြစ်သည်။
တိုင်းလွယ်လူမျိုးတို့သည် ရှမ်းပြည်နယ်အရှေ့ပိုင်း ကျိုင်းတုံနယ်တစ်ဝိုက်တွင် ပျံ့နှံ့နေထိုင်ကြသည်။
တိုင်းလွယ်လူမျိုးတို့သည် ဗုဒ္ဓဘာသာကို အများဆုံးကိုးကွယ်ကြပြီး ရိုးရာနတ်များကိုလည်း ကိုးကွယ်ကြသည်။
‌ လယ်ယာ၊ တောင်ယာ၊ ခြံ၊ လက်ဖက်စသည့် စိုက်ပျိုးရေးလုပ်ငန်းများကို အဓိကလုပ်ကိုင်ကြပြီး အမဲလိုက်ခြင်းနှင့် ပန်းပဲလုပ်ငန်းများလည်း လုပ်ကိုင်ကြပါသည်။
တိုင်းလေ့(ခ)တိုင်းလိရှမ်းများသည် အသားဝါလူမျိုးမှ ဆင်းသက်လာပြီး မြန်မာနိုင်ငံတွင် ဝင်ရောက်နေထိုင်ခဲ့ကြသည့်ရှမ်းလူမျိုးတစ်မျိုးဖြစ်သည်။
တိုင်းလေ့(ခ)တိုင်းလိရှမ်းလူမျိုးများသည် တရုတ်ပြည်အလယ်ပိုင်းတွင် နေထိုင်စဉ် “ တိုင်း=ရှမ်း” ဟုခေါ်ဝေါ်ကြသော်လည်း နှစ်ရှည်လ များကြာလာသောအခါ တိုင်းလေ့(ခ)တိုင်းလိဟုခေါ်ဝေါ်ခဲ့ကြသည်။
ဗုဒ္ဓဘာသာကို အများဆုံး ယုံကြည်ကိုးကွယ်ကြပြီး လယ်ယာနှင့်တောင်ယာလုပ်ငန်းများကို အဓိကလုပ်ကိုင်ကြပါသည်။
တိုင်းလေ့(ခ)တိုင်းလိ ရှမ်းလူမျိုးများသည် ရှမ်းပြည်နယ်အရှေ့ပိုင်း ကျိုင်းတုံ၊ မိုင်းဆတ်၊ မိုင်းယောင်း၊ မိုင်းလား၊ မိုင်းယန်း နှင့် တာချီလိတ်တို့တွင် အများဆုံးနေထိုင်ကြသည်။
လွိုင်ရှမ်း(ခ)တိုင်းလွိုင်လူမျိုးတို့သည် ရှမ်းပြည်နယ် (အရှေ့ပိုင်း) ကျိုင်းတုံ၊ မိုင်းလားနှင့် မိုင်းပြင်းမြို့နယ်များတွင် အများဆုံး နေထိုင်ကြပါသည်။
ဗုဒ္ဓဘာသာကို အများဆုံးကိုးကွယ်ယုံကြည်ကြပြီး ရိုးရာကိုးကွယ်မှုများလည်းရှိသည်။
လယ်ယာ၊ တောင်ယာ၊ ခြံ၊ လက်ဖက်စသည့် စိုက်ပျိုးရေးလုပ်ငန်းများကို အဓိကထားလုပ်ကိုင်ကြသည်။
အန်ဒရီ လာဂျိုလီနာ (Eng: Andry Rajoelina)(၃၀ မေ ၁၉၇၄ မွေးဖွား)သည် မဒါဂတ်စကားနိုင်ငံ၏ သမ္မတဟောင်း ဖြစ်သည်။
ယင်းမတိုင်မီက သမ္မတရာထူးအပါအဝင် နိုင်ငံအကြီးအကဲခေါင်းဆောင်အဖြစ် တာဝန်များထမ်းဆောင်ခဲ့သည်။
၂၀၂၅ ခုနှစ်တွင် ၂၀၂၅ မဒါဂတ်စတား Gen Z ဆန္ဒပြပွဲများကို ရင်ဆိုင်ခဲ့ရပြီးနောက်၊သူသည် နိုင်ငံမှ ထွက်ပြေးခဲ့ရသည်။
နိုင်ငံရေးနယ်ပယ်သို့မဝင်မီ သူသည် ပုံနှိပ် နှင့် ကြော်ငြာကုမ္ပဏီ အပါအဝင် ရေဒီယိုနှင့်ရုပ်မြင်သံကြားဆိုင်ရာမီဒီယာလုပ်ငန်းရှင် သူဌေးတစ်ဦး ဖြစ်ခဲ့သည်။
အစောပိုင်းဘဝ အန်ဒရီ လာဂျိုလီနာ ကို မာဒါဂတ်စကားနိုင်ငံ၏ တတိယအကြီးဆုံးမြို့ဖြစ်သည့် Antsirabe တွင် ချမ်းသာ သော မိသားစုမှ မွေးဖွားခဲ့သည်။
၎င်း၏ဖခင်သည် ဗိုလ်မှူးကြီး Roger Yves Rajoelina ဖြစ်ပြီး၊ မာလာဂါစီ နှင့် ပြင်သစ်နိုင်ငံသား နှစ်ဦးအဖြစ် ခံယူထားပြီး၊အယ်လ်ဂျီးရီးယားစစ်ပွဲတွင် ပြင်သစ်စစ်တပ်အတွက် တိုက်ပွဲဝင်ခဲ့သူလည်း ဖြစ်သည်။
နိုင်ငံရေးလှုပ်ရှားမှုများနှင့်ယာယီအစိုးရတာဝန် ၂၀၀၇ ခုနှစ်တွင် အန်ဒရီ လာဂျိုလီနာသည် Young Malagasies Determined ဟုခေါ်သည့် နိုင်ငံရေးပါတီကို တည်ထောင်၍ နိုင်ငံရေးလောကထဲ ဝင်ရောက်လာခဲ့သည်။
ထိုနှစ်မှာပင် သူသည် မာဒါဂတ်စကားနိုင်ငံ၏မြို့ တော် အန်တာနာနာရီဗိုမြို့၏ မြို့တော်ဝန် အဖြစ် ရွေးချယ်ခံရသည်။
ဤရာထူးကို ထမ်းဆောင်စဉ်တွင် သူသည် သမ္မတ မတ်ခ် ရာဗာလိုမာနာနာ (Marc Ravalomanana)အား ဆန့်ကျင်သည့် အဖွဲ့အစည်းကို ဦးဆောင်ခဲ့သည်။
၂၀၀၉ ခုနှစ်၊မတ် ၁၇ ရက် တွင် မာဒါဂတ်စကားနိုင်ငံအတွင်း၌ နိုင်ငံရေးအကျပ်အတည်း ဖြစ်ပွားခဲ့ပြီး၊နိုင်ငံ စစ်တပ်၏ စစ်အရာရှိ Hyppolite Ramaroson သည် နိုင်ငံအာဏာကို သမ္မတထံမှ အာဏာသိမ်း၍ လွှဲပြောင်းရယူခဲ့သည်။
ထို့နောက် စစ်တပ်ကောင်စီ သည် ၇နာရီမျှသာ အာဏာသိမ်းပြီးနောက် လာဂျိုလီနာ ကို မာဒါဂတ်စတားယာယီအစိုးရအဖွဲ့ သမ္မတ အဖြစ် ခန့်အပ်ခဲ့သည်။
နိုင်ငံတကာအသိုင်းအဝိုင်းကမူ ထိုဖြစ်ပျက်လှုပ်ရှားမှုအား နိုင်ငံရေးအကျပ်အတည်းနှင့် စစ်တပ်ကျောထောက်နောက်ခံပြုအာဏာသိမ်းမှု ဟု သတ်မှတ်ခဲ့ကြသည်။
လာဂျိုလီနာ သည် လွှတ်တော်ကို ဖျက်သိမ်းပြီး၊ယာယီအစိုးရအဖွဲ့ကို ၅ နှစ်နီးပါးအကြာ ဦးဆောင်ခဲ့သည်။
သူ၏ ယာယီအစိုးရအဖွဲ့သည် သက်တမ်း၅ နှစ်အတွင်း ဝန်ကြီးချုပ် ၅ ဦးအထိ ပြောင်းထဲပစ်ခဲ့သည်။
သူသည် ၂၀၁၃ ခုနှစ်တွင် အထွေထွေရွေးကောက်ပွဲများကျင်းပပေးပြီးနောက်၊ ဆက်ခံသူထံ ၂၀၁၄ ခုနှစ်၊ဇန်နဝါရီ ၂၅ ရက် တွင် အာဏာလွှဲပြောင်းပေးခဲ့သည်။
သမ္မတတာဝန် ၂၀၁၈ ခုနှစ် နိုင်ငံ၏ သမ္မတရွေးကောက်ပွဲတွင် သူသည် အနိုင်ရခဲ့သည်။
၂၀၁၉ ခုနှစ် ဇန်နဝါရီ ၁၉ ရက် တွင် သမ္မတအဖြစ် ရာထူးလက်ခံခဲ့သည်။
၎င်း၏ရာထူးသက်တမ်းတွင် မာဒါဂတ်စကားနိုင်ငံ ၌ COVID-19 ကူးစက်ရောဂါ ကို ကောင်းစွာ ထိန်းချုပ် မကုသနိုင်ခြင်း၊၀၂၁ ခုနှစ်အတွင်း စားနပ်ရိက္ခာ မလုံလောက်မှု အကျပ်အ တည်းနှင့် ဆိုင်ကလုန်း Batsirai ၏ သက်ရောက်မှုအား ကိုင်တွယ်ဖြေရှင်းမှုမပြုနိုင်ခဲ့ခြင်း စသည့် နိုင်ငံရေးစိန်ခေါ်မှုများအား ရင်ဆိုင်ကြုံတွေ့ခဲ့ရသည်၊ သို့သော် အန်ဒရီ လာဂျိုလီနာသည် စိန်ခေါ်မှုများကြားမှပင် ၂၀၂၃ သမ္မတရွေးကောက်ပွဲတွင် အနိုင်ရရှိခဲ့သည်။
အကျပ်အတည်းများနှင့် နိုင်ငံမှထွက်ပြေးခြင်း ၂၀၂၅ ခုနှစ် စက်တင်ဘာ ၂၅ ရက်ကစပြီး သူသည် နိုင်ငံအတွင်း ရေနှင့် ဓာတ်အား မကြာခဏ ပြတ်တောက်မှုကို ဆန့်ကျင်သည့် ဆန္ဒပြမှုများနှင့် ရင်ဆိုင်ကြုံတွေ့ခဲ့ရသည်။
ရေမီးပြတ်လပ်မှုများကြောင့် ပေါ်ပေါက်လာသည့် ဆန္ဒပြအုံကြွမှုများသည် နောက်ပိုင်းတွင် အဂတိလိုက်စားမှုနှင့်အတူ ညံ့ဖျင်းသည့်အုပ်ချုပ်မှုတို့ကိုပါ ဆန္ဒပြလာကြသည်။
ရာထူးမှ နုတ်ထွက်ပေးရန် တောင်းဆိုခြင်းကို ခံခဲ့ရသည်။
ထိုဆန္ဒပြမှုများကို Gen Z တို့က ဦးဆောင်ခဲ့ကြပြီး၊နိုင်ငံအတွင်း ကျယ်ကျယ်ပြန့်ပြန့် ဖြစ်ပွားလာခဲ့သည်။
အစိုးရက ဆန္ဒပြမှုကို ပြင်းပြင်းထန်ထန်တုန့်ပြန်ဖြေရှင်းခဲ့သည်။
လူ ၂၀ ကျော်အထိ သေဆုံးခဲ့သည်။
တစ်ဖက်တွင်လည်း သမ္မတ အန်ဒရီ လာဂျိုလီနာသည် ဆန္ဒပြမှုများအပေါ် တုံ့ပြန်သည့်အနေဖြင့် ဝန်ကြီးချုပ် Christian Ntsay ကို ၂၀၂၅ ခုနှစ် စက်တင်ဘာ ၂၉ ရက်နေ့တွင် ထုတ်ပယ်ခဲ့သည်။
သမ္မတ အန်ဒရီ လာဂျိုလီနာသည် ၎င်းအား အချို့သော နိုင်ငံရေးသမားများသည် ဆန္ဒပြပွဲများကို အခွင့်ကောင်းယူပြီး၊ အာဏာသိမ်းရန်စဥ်းစားနေကြသည့်အကြောင်း ကုလသမဂ္ဂတွင် မိန့်ခွန်းစဉ် ထည့်သွင်း ပြောကြားခဲ့သည်။
နိုင်ငံအဝှမ်းဆန္ဒပြမှုကို ရင်ဆိုင်နေရသည့် သမ္မတ ရာဂျိုလီနာသည် ၂၀၀၉ အာဏာသိမ်းမှု၌ ၎င်းအား အာဏာရအောင်ကူညီပေးခဲ့သည့် စစ်တပ်အထူးတပ်ဖွဲ့ CAPSAT ၏ ထောက်ခံမှုကိုပါ ဆုံးရှုံးခဲ့သည်။
ယင်းတပ်ဖွဲ့သည် ဆန္ဒပြသူများနှင့်ပူးပေါင်းလိုက်ပြီး စစ်တပ်ကို တာဝန်ယူကွပ်ကဲ၍ စစ်ဦးစီးချုပ်သစ်တစ်ဦးအား ခန့်အပ်ခဲ့သည်။
၂၀၂၅ ခုနှစ်၊ အောက်တိုဘာလ ၁၂ ရက်နေ့တွင် သမ္မတ အန်ဒရီ လာဂျိုလီနာသည် ၎င်း၏အစိုးရကိုဖြုတ်ချကြရန်ကြိုးပမ်းမှုအခြေအနေကို ထိန်းချုပ်နိုင်ခဲ့ကြောင်း ထုတ်ပြန်ချက် ထုတ်ပြန်ခဲ့သည်။
ထိုနေ့မှာပင် သူသည် ပြင်သစ်စစ်လေယာဥ်ဖြင့် နိုင်ငံမှ လူမသိသူမသိ ထွက်ပြေးသွားခဲ့သည်။
၂၀၂၅ ခုနှစ်၊ အောက်တိုဘာလ ၁၃ ရက်နေ့တွင် အတိုက်အခံလွှတ်တော်အမတ်တစ်ဦးမှ သမ္မတ အန်ဒရီ လာဂျိုလီနာသည် နိုင်ငံမှ ထွက်ပြေးသွားကြောင်း လူထုကို ထုတ်ဖော် အစီရင်ခံခဲ့သည်။
သမ္မတ အန်ဒရီ လာဂျိုလီနာသည် ထိုနေ့နှောင်းပိုင်းတွင် နိုင်ငံကို မိန့်ခွန်းပြောကြားခဲ့ပြီး၊ သူသည် အသက်အန္တရာယ်ကြောင့် နိုင်ငံမှ ထွက်ပြေးခဲ့သည်ဟု ပြောဆိုကာ၊ ရာထူးမှ ဆင်းရန် ငြင်းဆန်ခဲ့သည်။
ထို့နောက် သူသည် အောက်လွှတ်တော်ကို အမိန့်ဒီကရီဖြင့် ဖျက်သိမ်းရန် ကြိုးပမ်းခဲ့သည်။
ထိုဆောင်ရွက်ချက်သည် အောင်မြင်မှုမရခဲ့ဘဲ လွှတ်တော်အမတ်များသည် သမ္မတကို စွပ်စွဲပြစ်တင်ပြီး မဲခွဲဆုံးဖြတ်ကာ ဖြုတ်ချခဲ့ကြသည်။
၂၀၂၅ ခုနှစ်၊အောက်တိုဘာ ၁၄ ရက်တွင် လူထုအုံကြွမှု၏ပစ်မှတ်ဖြစ်လာပြန်သည့် အထက်လွှတ်တော်သည် ဥက္ကဋ္ဌ ကို ရာထူးမှ ချက်ချင်း ဖယ်ရှားလိုက်ပြီး အသစ်တစ်ဦးနှင့် အစားထိုး ခန့်အပ်ခဲ့သည်။
ရွေးကောက်ပွဲပြုလုပ်ချိန်အထိ ထို အထက်လွှတ်တော်ဥက္ကဋ္ဌ အသစ် Jean André Ndremanjary သည် သမ္မတနေရာကို တာဝန်ယူခဲ့သည်။
၇နာရီအကြာတွင် စစ်တပ်သည် နိုင်ငံ၏အာဏာကို သိမ်းယူခဲ့သည်။
စစ်တပ်အကြီးအကဲ Michael Randrianirina သည် မာဒါဂတ်စကားနိုင်ငံ၏ အာဏာကို ထိန်းချုပ်ကာ နိုင်ငံအကြီးအကဲတာဝန်ကို ရယူခဲ့သည်။
စစ်တပ်အကြီးအကဲ Michael Randrianirina သည် နိုင်ငံပိုင်ရေဒီယိုမှတဆင့် စစ်အာဏာသိမ်းလိုက်သည့်အကြောင်း၊ အောက်လွှတ်တော် မှလွဲ၍ မဏ္ဍိုင်အားလုံး ရပ်ဆိုင်းထားကြောင်း ကြေညာခြင်းဖြင့် သမ္မတ အန်ဒရီ လာဂျိုလီနာအစိုးရအဖွဲ့သည် ပြုတ်ကျသွားခဲ့ရသည်။
ကိုးကား ကဏ္ဍ:မဒါဂတ်စကား နိုင်ငံရေးသမားများ ကဏ္ဍ:မဒါဂတ်စကားနိုင်ငံ၏ သမ္မတများ။
၂၀၂၅ မဒါဂတ်စတား Gen Z ဆန္ဒပြပွဲများသည် မဒါဂတ်စကားနိုင်ငံ ၏ မြို့တော် အန်တာနာနာရီဗိုမြို့တွင် စတင်အခြေတည်ဖြစ်ပွားခဲ့သည့် မဒါဂတ်စတား Gen Z များ၏ ဆန္ဒပြပွဲများ ဖြစ်သည်။
၂၀၂၅ ခုနှစ် စက်တင်ဘာလကတည်းက စတင်ဖြစ်ပေါ်ခဲ့သည့် ဆန္ဒပြမှုများသည် စက်တင်ဘာ ၂၅ ရက်မှစပြီး လုံခြုံရေးတပ်ဖွဲ့ဝင်များ၏ တုံ့ပြန်မှုကြောင့် (သို့မဟုတ်) လုယက်မှုနှင့် အထွေထွေမငြိမ်မသက်မှုများကြောင့် ဆန္ဒပြသူများနှင့် အရပ်သားများအပါအဝင် လူ ၂၂ ဦး သေဆုံးခဲ့သည်။
ဆန္ဒပြမှုများသည် မြို့တွင်း၌ မကြာခဏ ရေနှင့် ဓာတ်အား ပြတ်တောက်မှုများကို အခြေခံ၍ ဖြစ်ပေါ်ခဲ့သည်။
နောက်ပိုင်းတွင် ထင်ရှားကျော်ကြားသည့် နိုင်ငံရေးသမားများ၏ နေအိမ်များသည် ပစ်မှတ်ထားခံခဲ့ရသည်။
ဆန္ဒပြမှုများသည် မြို့တော်အပြင် အခြားမြို့များသို့လည်း ပျံ့နှံ့သွားခဲ့သည်။
ဆန္ဒပြမှုများနှင့်အတူ မြို့ကြီးများ၏ စီးပွားရေးနေရာများ၊အများပြည်သူပိုင် အဆောက်အဦများသည် လုယက်ခြင်းနှင့် ဖောက်ထွင်းမှုများ ကြုံတွေ့ခဲ့ရသည်။
သမ္မတ အန်ဒရီ လာဂျိုနာ သည် ၂၀၂၅ ခုနှစ်၊ စက်တင်ဘာ ၂၆ ရက်တွင် အစိုးရအဖွဲ့မှ စွမ်းအင်ဝန်ကြီးကို ဖယ်ရှားပစ်ခဲ့သည်။
ယင်းအပြင် ဝန်ကြီးချုပ် Christian Ntsay ၏ အစိုးရကို စက်တင်ဘာ ၂၉ ရက်တွင် ဖျက်သိမ်းကြောင်း ကြေညာခဲ့သည်။
၂၀၂၅ ခုနှစ် အောက်တိုဘာ ၆ ရက် တွင် စစ်ဗိုလ်ချုပ်ကြီး Ruphin Zafisambo အား ဝန်ကြီးချုပ်သစ် အဖြစ် ခန့်အပ်ခဲ့သည်။
အောက်တိုဘာ ၁၄ ရက် တွင်၊ Madagascar လက်နက်ကိုင်တပ်ဖွဲ့များ၏ယူနစ်များသည်ဆန္ဒပြမှုများကိုထောက်ခံသောအာဏာသိမ်းမှုပြုလုပ်ခဲ့သည်။
နောက်ခံအကြောင်းအရင်းများ အရှေ့အာဖရိကကမ်းရိုးတန်း နှင့် အိန္ဒိယသမုဒ္ဒရာအတွင်းတည်ရှိသည့် မဒါဂတ်စကားနိုင်ငံ သည် အခက်အခဲအများအပြားကြုံတွေ့နေသည့် နိုင်ငံများထဲမှ တစ်နိုင်ငံဖြစ်သည်။
ကမ္ဘာ့ဘဏ် ၏ ၂၀၂၂ ခုနှစ် အတွက် ခန့်မှန်းချက်အရ မဒါဂတ်စကားနိုင်ငံ ရှိ ပြည်သူအားလုံး၏ ၇၅ ရာခိုင်နှုန်းခန့် (စုစုပေါင်း လူဦးရေ ၃၀ သန်းခန့်ရှိသည့်အနက်)မှာ ဆင်းရဲနွမ်းပါးကြသည်။
၂၀၀၉ ခုနှစ်၊မတ် ၁၇ ရက် တွင် မာဒါဂတ်စကားနိုင်ငံအတွင်း၌ နိုင်ငံရေးအကျပ်အတည်းနှင့်အတူ စစ်တပ်ကျောထောက်နောက်ခံပြုအာဏာသိမ်းမှု ဖြစ်ပွားခဲ့သည်။
အန်ဒရီလာဂျိုနီ သည် စစ်တပ်ကျောထောက်နောက်ခံပြုအာဏာသိမ်းမှုနှင့်အတူ နိုင်ငံ၏ယာယီအစိုးရအဖွဲ့ သမ္မတဖြစ်လာခဲ့သည်။
သူသည် နိုင်ငံ၏ယာယီအစိုးရအဖွဲ့ သမ္မတအဖြစ် ၂၀၀၉ ခုနှစ် မှ ၂၀၁၄ ခုနှစ် အထိ လည်းကောင်း၊ရွေးကောက်ပွဲဖြင့် ၂၀၁၉ ခုနှစ် မှ ၂၀၂၃ ခုနှစ် အထိ လည်းကောင်း၊ဆက်၍ ၂၀၂၃ ခုနှစ် မှ ၂၀၂၅ ခုနှစ် အထိ လည်းကောင်း အနိုင်များရရှိခဲ့၍ နိုင်ငံကို ကာလရှည် အုပ်ချုပ်ခဲ့သော်လည်း စီးပွားရေးကျဆင်းနေမှုများအတွက် အဓိကတာဝန်ရှိအဖြစ် စွပ်စွဲခံခဲ့ရသည်။
ယင်းအပြင် နိုင်ငံ၏ မြို့တော် အန်တာနာနာရီဗိုတွင် လျှပ်စစ်မီးပြတ်တောက်ခြင်း နှင့် ရေပြတ်တောက်ခြင်းများသည် တစ်ကြိမ်လျှင် အနည်းဆုံး နာရီ ၁၂ ခန့်ကြာမြင့်သည်အထိ ပြည်သူများမှာ ခံစားနေကြရသည်။
တစ်ဖက်တွင် အစိုးရသည် ပြည်သူများ၏ အခြေခံလိုအပ်ချက်များ နှင့် မသက်ဆိုင်သည့် ပွင့်လင်းမြင်သာမှုမရှိသည့် ပရောဂျက်များ — ဥပမာအားဖြင့် အန်တာနာနာရီဗိုမြို့တွင် ၁၃မိုင် ကျော် (ကီလိုမီတာ ၁၃) ရှည်လျားသည့် အမေရိကန်ဒေါ်လာ ၁၅၂ မီလီယံတန် ကေဘယ်လ်ကား စနစ် စသည်တို့တွင် ငွေထုတ်ရင်းနှီးလျှက်ရှိသည်။
ဤပရောဂျက်ကို ပြည်သူများက ဝေဖန်ကြသော်လည်း၊အန်ဒရီလာဂျိုနီ ကမူ တုန့်ပြန်ကာကွယ်ပြောဆိုချက်များဖြင့် ဖြေရှင်းခဲ့သည်။
အဆိုးဆုံးမှာ သမ္မတ အန်ဒရီ လာဂျိုလီနာသည် ပြင်သစ်နိုင်ငံသား အဖြစ် လည်းကောင်း၊ မဒါဂတ်စကားနိုင်ငံသားအဖြစ် လည်းကောင်း နိုင်ငံသားနှစ်မျိုး ခံယူထားမှုနှင့်အတူ မိသားစုလိုက် ချမ်းသာကြွယ်ဝနေမှုများသည် ဆင်းရဲနွမ်းပါးသည့်ပြည်သူများအဖို့ အနှောင့်အယှက်ဖြစ်လာခဲ့သည်။
ယင်းအပြင် ၎င်း၏ သမီး အီလိုနာ လာဂျိုလီနာ၏ နာမည်ကြီးဒီဇိုင်နာအမှတ်တံဆိပ်များ ဝတ်ဆင်နေမှုများ၊သားဖြစ်သူ အရီနာ လာဂျိုလီနာ ၏ ဆွစ်ဇာလန်နိုင်ငံ အတွင်း ထင်ရှားသော ဟိုတယ်စီးပွားရေးကျောင်း EHL Hospitality Business School သို့ တက်ရောက်နေမှုများက ဆင်းရဲနွမ်းပါးသည့်လူထုအတွက် မေးခွန်းထုတ်စရာလည်း ဖြစ်လာခဲ့သည်။
ထိုကျောင်းသည် ကျောင်းလခကြေး အမြင့်ဆုံးကျောင်းများထဲမှတစ်ခုဖြစ်သဖြင့် မဒါဂတ်စကားပြည်သူအများစုအတွက် မလွယ်ကူသော အခွင့်အရေးဖြစ်သည်။
ဆန္ဒပြပွဲအစ လူထု၏ အထွေထွေမကျေနပ်ချက်များနှင့် ကြုံတွေ့နေကြရသည့် အခက်အခဲများသည် Gen Zများ၏ ဦးဆောင်မှုဖြင့် ဆန္ဒပြပွဲငယ်များအဖြစ် နိုင်ငံ၏မြို့တော်၌ ၂၀၂၅ ခုနှစ် စက်တင်ဘာ ၁၅ ရက်တွင် စတင် ပေါ်ထွက်လာခဲ့ကြသည်။
၂၀၂၅ ခုနှစ် စက်တင်ဘာ ၁၈ ရက် တွင် အထက်လွှတ်တော်ရှေ့တွင် လျှပ်စစ်မီးပြတ်တောက်မှု၊ ရေပြတ်တောက်မှုနှင့် အကျင့်ပျက်ခြစားမှုများကို ရှုတ်ချခဲ့ကြသည်။
အချိန်နေ့ရက်များ ၂၀၂၅ ခုနှစ်၊ စက်တင်ဘာ ၂၄ ရက် တွင် သမ္မတ အန်ဒရီလာဂျိုနီ နှင့် ၎င်း၏ ကိုယ်စားလှယ်အဖွဲ့သည် နယူးယောက်မြို့ ရှိ ကုလသမဂ္ဂအစည်းအဝေး ၌ မိန့်ခွန်းပြောကြားခဲ့သည်။
ထိုသို့ပြောကြားမှု၌ ၎င်းအား အချို့သော နိုင်ငံရေးသမားများသည် ဆန္ဒပြပွဲများကို အခွင့်ကောင်းယူပြီး၊ အာဏာသိမ်းရန်စဥ်းစားနေကြသည့်အကြောင်း ထည့်သွင်းဆိုခဲ့သည်။
ထိုနေ့တွင်ပင် မြို့တော်အစိုးရသည် ဆူပူအုံကြွမှုများအား တားမြစ်ခဲ့ကြသည်။
စက်တင်ဘာ ၂၅ ရက် ၂၀၀၉ ခုနှစ်ကတည်းက အန်ဒရီ လာဂျိုလီနာ ကိုယ်တိုင် “ဒီမိုကရေစီနေရာ” အဖြစ် သတ်မှတ်ခဲ့သည့် Ambohijatovo ၌ လူငယ်ထောင်ပေါင်းများစွာတို့သည် စုဝေးရန် ကြိုးပမ်းခဲ့ကြသည်။
ရဲတပ်ဖွဲ့များ သည် ဝင်ပေါက်နေရာအားလုံးကို ပိတ်ဆို့ခဲ့ပြီး စုဝေးမှုကို တားဆီးခဲ့သည်။
ထို့နောက် ဆန္ဒပြသူများသည် ရပ်ကွက်အများအပြားမှ ရင်ပြင်သို့ရောက်ရှိရန် ကြိုးပမ်းခဲ့သော်လည်း လမ်းကြောင်းတစ်ခုစီတိုင်းတွင် မျက်ရည်ယိုဗုံးများနှင့် ရော်ဘာကျည်ဆန်များဖြင့် တားဆီးခံခဲ့ရသည်။
ဆန္ဒပြသူများသည် အတားအဆီးများ တပ်ဆင်ကာ တာယာများကို မီးရှို့ခဲ့ကြသည်။
လွှတ်တော်အမတ် Lalatiana Rakotondrazafy နှင့် MP Naivo Raholdina တို့၏နေအိမ်များ အပါအဝင် လာဂျိုလီနာနှင့် နီးစပ်သည့် နိုင်ငံရေးသမားများ၏ အိမ်(၃)အိမ် မီးလောင်ခဲ့သည်။
လက်လီအရောင်းဆိုင်အချို့၊ ဘဏ်နှင့် စက်ပစ္စည်း စက်ရုံ အချို့ကို လုယက်ခံရခြင်းများ၊ ရထားဘူတာရုံ မီးလောင်မှုနှင့်အတူ လူသေဆုံးမှုများ ဖြစ်ပေါ်ခဲ့သည်။
မြို့အပြင်ဘက်တွင်လည်း အမျိုးသားလျှပ်စစ်နှင့် ရေပေးဝေရေးကုမ္ပဏီ ၏ရုံးများကို ဆန္ဒပြသူများက တိုက်ခိုက်ခဲ့ကြသည်။
လူထုစုဝေးပွဲမှုများထဲမှ အချို့သည် လုယက်ခြင်းနှင့် ဖျက်ဆီးခြင်းသို့ ဦးတည်သွားခဲ့ကြသည်။
ပရိဘောဂများ၊ ရေခဲသေတ္တာများနှင့် အဖိုးတန်ပစ္စည်းများ လုယက်နေသည့် ဗီဒီယိုဖိုင်များသည်လည်း ပြန့်နှံ့လာခဲ့သည်။
မြို့တော် ရဲတပ်ဖွဲ့က ည ၇ နာရီမှ စတင်ကာ ညမထွက်ရအမိန့်ကို ကြေညာခဲ့သည်။
ဆန္ဒပြပွဲများသည် အစပိုင်းတွင် လူစုခွဲနိုင်ခဲ့သော်လည်း နောက်ပိုင်းတွင် ပြန့်ကြဲနေသည့်လူထုကို တားဆီးနိုင်ခြင်းမရှိကြတော့ပေ။
စက်တင်ဘာ ၂၆ ရက် အန်ဆီရာဘေး (Antsirabe) မြို့တွင် မြို့ရှိ ကုန်သွယ်ရေးအဆောက်အအုံများ ဖောက်ထွင်းခံရမှုများ ဖြစ်ပွားလာခဲ့သည်။
ညနေ ၄ နာရီခန့်တွင် ဖီရိုင်ဆန်ကီနာ (Firaisankina) အဖွဲ့မှ အနောက်ဘက် Betioky ကိုယ်စားလှယ် ဂျန်-ဂျက်စ် ရာဘင်နီရီနီယာ (Jean-Jacques Rabenirinia) သည် မတော်တဆမှုကြောင့် ထိခိုက်ဒဏ်ရာရပြီး နောက်ဆုံးအသက်ဆုံးရှုံးသွားကြောင်း အသိပေးကြေညာခဲ့သည်။
ည ၇ နာရီခွဲအချိန်တွင် နယူးယောက်မြို့မှ တိုက်ရိုက်ထုတ်လွှင့်သော မိန့်ခွန်းတွင် သမ္မတ အန်ဒရီ လာဂျိုလီနာ သည် စွမ်းအင်ဝန်ကြီး ဂျန်-ဘာတစ်စ် အိုလီဗီယာ (Jean-Baptiste Olivier) ကို တာဝန်မှ ဖယ်ရှားလိုက်ကြောင်း ကြေညာခဲ့သည်။
စက်တင်ဘာ ၂၇ ရက် ဆန္ဒပြသူများသည် မြို့တော် အန်တာနာနာရီဗိုတွင် ဆက်လက်စုဝေးခဲ့ကြသည်။
အန်ဒရီ လာဂျိုလီနာ သည် နယူးယောက်မှ ပြန်လာခဲ့ပြီး ကုန်သွယ်ရေး ဧရိယာများနှင့်အတူ လောင်စာဆီဆိုင်များနှင့် သိုလှောင်ရုံများ လုံခြုံစေရန် စစ်တပ်နှင့် လုံခြုံရေးတပ်ဖွဲ့များ ဖြန့်ကျက်ချထားရန် စစ်တပ်နှင့် ရဲမှူးများ အစည်းအဝေးကို ဆင့်ခေါ်ခဲ့သည်။
ဤဆန္ဒပြပွဲများသည် မဒါဂတ်စကားနိုင်ငံတစ်ဝှမ်းရှိ အဓိကမြို့ကြီးခြောက်မြို့၌ စုဝေးမှုများနှင့်အတူ ကျောင်းသားဆန္ဒပြသူများသည် နေရေးထိုင်ရေး ခက်ခဲမှုကို မကျေမနပ်ဖြစ်ပြီး သာတူညီမျှ သင်ကြားခွင့်ရရှိရေး တောင်းဆိုခဲ့ကြသည်။
အထူးသဖြင့် နိုင်ငံရပ်ခြားတွင် ပညာသင်ကြားနေသည့် မာလာဂါစီခေါင်းဆောင်များ၏ ကလေးသူငယ်များကဲ့သို့ တူညီသောအခွင့်အရေးများကို တောင်းဆိုခဲ့ကြသည်။
လုံခြုံရေးတပ်ဖွဲ့ဝင်များသည် ဆန္ဒပြသူများအား AK-47 နှင့် မျက်ရည်ယိုဗုံးများ အသုံးပြု၍ တိုက်ခိုက်ခဲ့ကြသည်။
ဤဖြိုခွင်းမှုသည် တိုင်းပြည်၏ဂုဏ်သိက္ခာအရှိဆုံးဆေးဘက်ဆိုင်ရာအဖွဲ့အစည်းများထဲမှတစ်ခုဖြစ်သည့် Mpitsabo Mikambanana 24/24 ပုဂ္ဂလိကဆေးရုံ၏ လမ်းတစ်လျှောက်တွင် ရှိနေခြင်းကြောင့် လူထုကို ထပ်မံဒေါသထွက်စေသည်။
စက်တင်ဘာ ၂၉ ရက် Gen Z များသည် အထွေထွေ စည်းရုံးလှုံ့ဆော်မှုများ ပြုလုပ်ရန် တောင်းဆိုခဲ့ပြီး စက်တင်ဘာ ၂၇ ရက်က ဖမ်းဆီးခံထားရသည့် ဆန္ဒပြသူများကို လွှတ်ပေးရန် တောင်းဆိုခဲ့ကြသည်။
ယင်းအပြင် ရေနှင့်လျှပ်စစ်မီး ပြတ်တောက်မှုအား ရှုတ်ချခဲ့သည်။
University of Antananarivo ကျောင်းဝင်းမှ ချီတက်လာသည့် ကျောင်းသား ဆန္ဒပြသူများအား လုံခြုံရေးတပ်ဖွဲ့ဝင်များက မျက်ရည်ယိုဗုံးများဖြင့် တိုက်ခိုက်ခဲ့ကြသည်။
ဆန္ဒပြသူများသည် သမ္မတကို ရာထူးမှ နုတ်ထွက်ရန် တောင်းဆိုလာကြသည်။
ဆန္ဒပြမှုများ ဆက်လက်ဖြစ်ပွားနေ၍ သမ္မတ လာဂျိုလီနာ သည် ဝန်ကြီးချုပ် Christian Ntsay ကို ရာထူးမှ ထုတ်ပယ်ခဲ့သည်။
ကုလသမဂ္ဂလူ့အခွင့်အရေးကော်မရှင် ဥက္ကဋ္ဌ Volker Türk သည် နိုင်ငံအတွင်း ဆန္ဒပြပွဲများကြောင့် လူ ၂၂ ဦး သေဆုံးပြီး ၊၁၀၀ ဒဏ်ရာရရှိခဲ့သည့်အပေါ် စိုးရိမ်ကြောင်း ထုတ်ပြန်ခဲ့သည်။
ဤကိန်းဂဏန်းကို မာလာဂါစီနိုင်ငံခြားရေးဝန်ကြီးဌာနမှ ပယ်ချခဲ့သည်။
စက်တင်ဘာ ၃၀ ရက် ဆန္ဒပြမှုများသည် မြို့တော်အနှံ ဆက်လက် ဖြစ်ပွားခဲ့သည်။
အထက်လွှတ်တော်ဥက္ကဋ္ဌ Richard Ravalomanana ၏ကားကို ဆန္ဒပြသူများမှ ရပ်တန့်စေခဲ့ကြပြီး ကားပေါ်မှဆင်းကာ ခြေလျင်လျှောက်သွားစေခဲ့သည်။
အောက်တိုဘာ ၁ ရက် ဆန္ဒပြမှုများသည် အခြားမြို့များသို့ လျှင်မြန်စွာ ဆက်လက် ပျံ့နှံ့သွားခဲ့သည်။
အတိုက်အခံခေါင်းဆောင် Rivo Rakotovao သည် ၎င်း၏ပါတီနှင့် မဟာမိတ်များသည် သမ္မတ လာဂျိုလီနာ ၏ ဦးဆောင်မှုအောက်တွင် မည်သည့် ပူးပေါင်းမှုကိုမျှဆောင်ရွက်မည်မဟုတ်ကြောင်း ကြေညာခဲ့ပြီး ရာထူးမှဆင်းပေးရန် တောင်းဆိုခဲ့သည်။
အလုပ်သမားသမဂ္ဂများသည် ဆန္ဒပြပွဲများတွင် စတင်ပါဝင်ကြပြီး အထွေထွေသပိတ်ကို တောင်းဆိုခဲ့ကြသည်။
သမ္မတ လာဂျိုလီနာ သည် သမ္မတအိမ်တော်တွင် နိုင်ငံခြားသံတမန်များနှင့် တွေ့ဆုံခဲ့သည်။
ရာဂျိုလီနာကို ထောက်ခံသော အုပ်စုများကလည်း တန်ပြန်ဆန္ဒပြပွဲများ ကျင်းပတော့မည်ဟု ကြေညာခဲ့သည်။
အောက်တိုဘာ ၅ ရက် သမ္မတ အန်ဒရီ လာဂျိုလီနာကို ထောက်ခံသည့် တန်ပြန့် ဆန့်ကျင်ဆန္ဒပြသူများသည် ရာနှင့်ချီအနည်းငယ်သာ စုဝေးခဲ့ကြပြီး၊ သမ္မတ လာဂျိုလီနာ မျှော်မှန်းထားသလောက် များစွာလာရောက်ခြင်း မရှိခဲ့ပေ။
ထို့အပြင် ၎င်းတို့အနက် လာဂျိုလီနာ၏ ပုံပါအဝတ်အစားများ ဝတ်ဆင်ထားသူများသည်လည်း မရှိသလောက်နည်းပါးခဲ့သည်။
အောက်တိုဘာ ၇ ရက် ရဲတပ်ဖွဲ့သည် ဆက်လက်ဖြစ်ပွားနေသည့် ဆန္ဒပြသူ အများအပြားကို နှိမ်နင်းခဲ့သည်။
ကုလသမဂ္ဂ သည် ရဲတပ်ဖွဲ့၏ အကြမ်းဖက်မှုနှင့် အန္တရာယ်ရှိသော ကျည်များ အသုံးပြုခြင်းကို ဝေဖန်ခဲ့သည်။
အောက်တိုဘာ ၈ ရက် သမ္မတ လာဂျိုလီနာသည် ဆန္ဒပြသူများကို ဆွေးနွေးမှုများ ပြုလုပ်ရန် ကမ်းလှမ်းခဲ့သော်လည်း ဆန္ဒပြသူများက ဆွေးနွေးမည်မဟုတ်ဟု ငြင်းဆိုခဲ့သည်။
လာဂျိုလီနာသည် ထိုဆန္ဒပြမှုများကို အာဏာသိမ်းမှုတစ်ခု ဟု သတ်မှတ်ခဲ့သည်။
အောက်တိုဘာ ၉ ရက် ဆန္ဒပြသူများအပေါ် ရဲတပ်ဖွဲ့က ပြင်းထန်သည့် နှိမ်နင်းမှုများပြုလုပ်ခဲ့သည်။
အောက်တိုဘာ ၁၁ ရက် နိုင်ငံအဝှမ်းဆန္ဒပြမှုကို ရင်ဆိုင်နေရသည့် သမ္မတ ရာဂျိုလီနာသည် ၂၀၀၉ အာဏာသိမ်းမှု၌ ၎င်းအား အာဏာရအောင်ကူညီပေးခဲ့သည့် စစ်တပ်အထူးတပ်ဖွဲ့ CAPSAT ၏ ထောက်ခံမှုကိုပါ ဆုံးရှုံးခဲ့သည်။
ယင်းတပ်ဖွဲ့သည် ဆန္ဒပြသူများနှင့်ပူးပေါင်းလိုက်ပြီး၊ မဒါဂတ်စကားတပ်မတော်ကို အာဏာဖီဆန်မှုပြုလုပ်ခဲ့သည်။
၎င်းအဖွဲ့သည် အန်တနာနာရီဗိုမြို့ ဗဟိုဒေသများကို ထိန်းချုပ်နိုင်ခဲ့ပြီး တော်လှန်မှုနှင့်ဆန့်ကျင်မှု အနည်းငယ်သာခံခဲ့ရသည်။
အောက်တိုဘာ ၁၂ ရက် သမ္မတ အန်ဒရီ လာဂျိုလီနာသည် ၎င်း၏အစိုးရကိုဖြုတ်ချကြရန်ကြိုးပမ်းမှုအခြေအနေကို ထိန်းချုပ်နိုင်ခဲ့ကြောင်း ထုတ်ပြန်ချက် ထုတ်ပြန်ခဲ့သည်။
အောက်တိုဘာ ၁၃ ရက် CAPSAT သည် နိုင်ငံရှိ စစ်အဖွဲ့အစည်းအားလုံးကို ထိန်းချုပ်နိုင်ကြောင်း ကြေညာခဲ့သည်။
နိုင်ငံမှထွက်ပြေးသွားခဲ့သည့် သမ္မတ အန်ဒရီ လာဂျိုလီနာ သည် ၎င်း၏ အသက်အန္တရာယ်ကြောင့် တိမ်းရှောင်ခဲ့ရကြောင်း ထုတ်ပြန်ခဲ့သည်။
အောက်တိုဘာ ၁၄ ရက် နိုင်ငံတော်ရေဒီယိုမှ စစ်တပ်သည် အစိုးရကို လုံးဝအပြည့်အဝ ထိန်းချုပ်သွားကြောင်း ကြေညာခဲ့သည်။
သမ္မတ အန်ဒရီ လာဂျိုလီနာ သည် နိုင်ငံတော်အဖွဲ့အစည်းအားလုံးကို ဖျက်သိမ်းပြီး အောက်လွှတ်တော် ကိုသာ ဆက်လက်ထားရှိမည်ဟု ကြေညာခဲ့သည်။
သို့သော် ထိုကြေညာချက်သည် သမ္မတ အန်ဒရီ လာဂျိုလီနာအား အောက်လွှတ်တော်မှ အယုံအကြည်မရှိ အဆိုတင်သွင်းပြီး၊ အပြစ်တင်ဖြုတ်ချလိုက်ပြီးမှ ထုတ်ပြန်ခြင်းဖြစ်သည်။
ကိုးကား ကဏ္ဍ:မဒါဂတ်စကားနိုင်ငံ ကဏ္ဍ:၂၀၂၅ ခုနှစ် ဆန္ဒပြပွဲများ ကဏ္ဍ:Gen Z ဆန္ဒပြပွဲများ။
Ben & Jerry's Homemade Holdings Inc. ၊ Ben & Jerry's ဟု အများအားဖြင့် လူသိများသော ရောင်းဝယ်ရေးသည် ရေခဲမုန့်၊ အေးခဲထားသော ဒိန်ချဉ် နှင့် sorbet တို့ကို ထုတ်လုပ်သည့် အမေရိကန် ကုမ္ပဏီတစ်ခု ဖြစ်သည်။
Burlington, Vermont တွင် 1978 ခုနှစ်တွင် တည်ထောင်ခဲ့ပြီး ကုမ္ပဏီသည် တစ်ခုတည်းသော ရေခဲမုန့်ဆိုင်မှ ဆယ်စုနှစ်အနည်းငယ်အတွင်း နိုင်ငံစုံအမှတ်တံဆိပ်တစ်ခုသို့ ပြောင်းလဲသွားခဲ့သည်။
ကုမ္ပဏီကို 2000 ခုနှစ်တွင် ဗြိတိန်နိုင်ငံစုံ conglomerate Unilever သို့ ရောင်းချခဲ့သော်လည်း သီးခြားလုပ်ငန်းခွဲတစ်ခုအဖြစ် လုပ်ဆောင်ခဲ့သည်။
၎င်း၏လက်ရှိရုံးချုပ်သည် Waterbury, Vermont တွင်၎င်း၏စက်ရုံနှင့်အတူ South Burlington, Vermont တွင်တည်ရှိသည်။